Da Häuptling Abendwind woa des letzte Stückl, des wås da Nestroy füa de Bühne g'schrieb'n håt. Ois Vualåg is von eahm da Anakta Vent du Soir ou L’horrible festin, Operette à Spectacle en un acte (Abendwind oder Das gräuliche Festmahl) vom Jacques Offenbach, mit'n Libretto vom Philippe Gille und vom Léon Battu, vawendt wua'n. De Oparett'n is aum 16. Mai 1857 im Parisa Théâtre des Bouffes-Parisiens zum eascht'n Moi aufg'füaht wua'n und woa bei an Gåstg'spüi von da Offenbach-Trupp'n in Wean aum 22. Juni und aum 6. Juli 1861 im Treumann-Theater zum sehg'n.